Шунан бар тән-йәндәре менән таҙарынып, рух-күңелдәре тулышып, изге Сафа тауы буйына барҙылар. Бында уларҙы Ҡәғбә янында арттарынан эйәргәндәрҙән дә әллә күпмегә күберәк мәккәлеләр ҡаршыланы. Сафа тауы буйы йәнә әүәлге изге төҫөн алды. Йыйылған мәккәлеләрҙең үтенестәре буйынса, Мөхәммәт уларға үҙе доғаларын уҡып, сәхәбәләренең исемдәрен ҡысҡырып әйтеп, төркөм-төркөмдәре менән ислам диненә ҡабул итте, фатихаларын бирҙе. Вәғәз һүҙендә ул былай тине